b'\n_START_ARTICLE_\nDovoljenje GNU za rabo proste dokumentacije\n_START_PARAGRAPH_\nDovoljenje GNU za rabo proste dokumentacije (angle\xc5\xa1ko GNU Free Documentation License; kratica GFDL) je dovoljenje za raz\xc5\xa1irjanje in rabo pisnih virov, ki ga uporabljajo pri projektu GNU za izdane u\xc4\x8dbenike in priro\xc4\x8dnike za rabo programov. Dovoljenje dovoljuje vsakomur, da dokument nadalje raz\xc5\xa1irja ali spreminja ter raz\xc5\xa1irja tako spremenjene razli\xc4\x8dice pod pogojem, da so tudi vsa izpeljana dela dosegljiva pod istim pogojem. Splo\xc5\xa1no na\xc4\x8delo, da morajo za vsa izvedena dela veljati iste pravice proste rabe, raz\xc5\xa1irjanja in spreminjanja je znano kot na\xc4\x8delo\xc2\xa0\xc2\xbbcopyleft\xc2\xab. Najbolj znana izvedba copylefta je splo\xc5\xa1no dovoljenje GNU za rabo prostega programja.'